GLAVNI GRAD PODGORICA
Služba za podršku poljoprivredi i ruralnom razvoju
[bookmark: _GoBack]Broj: JP 35-307/26-1
Podgorica, 24.7.2026.godine
Na osnovu člana 89 stav 1 i 4 Zakona o veterinarstvu (“Sl.list CG”, br.30/12, 48/15, 57/15, 52/16, 43/18, 84/24, 92/25, 14/26) , člana 26 Zakona o dobrobiti životinja (“Sl.list CG”, br. 14/08, 40/11, 47/15), i Zaključaka Vlade Crne Gore broj: 11-011/25/4224/3 od 10. decembra 2025. godine, i broj: 11-011/25/4135/3 od 10.decembra 2025.godine, Glavni grad Podgorica objavljuje:
JAVNI POZIV
za odabir pravnog ili fizičkog lica za pružanje usluge, hvatanja lutajuće stoke, privremenog smještaja i u slučaju uginuća, ukopavanja u stočne jame
1. Predmet javnog poziva
Predmet ovog javnog poziva je odabir pravnog ili fizičkog lica koje ispunjava uslove za organizovanje i pružanje usluge hvatanja lutajuće stoke, privremenog smještaja i u slučaju uginuća, ukopavanja u stočnu jamu. 
Usluge će se pružati na teritoriji Glavnog grada Podgorice.
2. Opis usluge
Izabrano pravno/fizičko lice će biti u obavezi da:
- po nalogu inspekcijskih organa hvata lutajuću stoku;
- obezbijedi sopstveni i adekvatan transport životinja od mjesta hvatanja do mjesta privremenog smještaja;
- obezbjedi uslovan prostor za privremeni smještaj životinja na posjedu/karantinu, u skladu sa veterinarsko-sanitarnim uslovima;
- obezbijedi propisane higijenske, tehničke i bezbjednosne uslove, uključujući i video nadzor prostora;
- organizuje svakodnevnu brigu o životinjama (napajanje, ishrana, čišćenje, nadzor);
- obezbijedi stalni ili ugovoreni veterinarski nadzor;
- sprovodi o sopstvenom trošku mjere zdravstvene zaštite životinja u skladu sa zakonom;
- obezbjedi  na svojoj lokaciji stočnu jamu;
- vodi urednu evidenciju o prijemu, boravku i statusu životinja;
- postupa u skladu sa nalozima nadležnih organa i inspekcijskih službi.

3. Uslovi koje podnosilac prijave mora da ispunjava
Pravo učešća na javni poziv imaju pravna i fizička lica koja ispunjavaju sljedeće uslove:
- registrovano poljoprivredno gazdinstvo na teritoriji Glavnog grada, najmanje godinu prije objavljivanja javnog poziva;
- prethodno iskustvo lica ili firme u držanju domaćih životinja ( bavljenje stočarstvom);
- da je vlasnik ili zakupac najmanje 1 hektara ograđenog posjeda u jednoj cjelini, na teritoriji Glavnog grada, koji se može po potrebi razdvojiti na tri različite parcele; 
-  adekvatna putna infrastuktura do posjeda, voda, struja i internet;
- da posjeduje uslovne objekte za prihvat životinja, štale i/ ili nadstrešnice sa odvojenim hranilištima i pojilištima ( konji, krave i sitna stoka);
- zaseban prilaz posjedu i prirodni ambijent;
- da posjeduje odgovarajuće vozilo za transport životinja; 
- da obezbjedi o svom trošku veterinarski nadzor;
- da obezbjedi o svom trošku vodu, hranu i zdravstvenu zaštitu tokom boravka na posjedu/ karantinu;
- za slučaj uginuća prihvaćene životinje na posjedu da ima uređenu stočnu jamu. 

4. Dokumentacija koja se dostavlja uz prijavu
Podnosioci prijave su dužni da dostave:
- prijavu sa osnovnim podacima;
- dokaz da ima registrovano poljoprivredno gazdinstvo na teritoriji Glavnog grada, najmanje godinu prije objavljivanja javnog poziva;
- dokaz da je vlasnik ili zakupac najmanje 1 hektara posjeda u jednoj cjelini, na teritoriji Glavnog grada, gdje je dozvoljeno obavljati poljoprivrednu djelatnost - stočarstvo;
- dokaz o obezbijeđenom veterinarskom nadzoru na predmetnoj lokaciji (ugovor sa VU);
- dokaz o prethodnom iskustvu, lica ili firme u držanju domaćih životinja (bavljenje stočarstvom);
- potvrdu Uprave lokalnih javnih prihoda o izmirenim poreskim obavezama za posjed na kojem će se obavljati predmetne aktivnosti;
- dokaz da posjeduje odgovarajuća vozila ili prikolice za transport životinja;
- dokaz da na lokaciji posjeduje struju, vodu i internet.

5. Kriterijumi za ocjenjivanje prijava i bodovanje
Ocjenjivanje prijava izvršiće se na osnovu unaprijed utvrđenih kriterijuma, uz maksimalan broj od 100 bodova.
5.1. Osnovni uslovi (maksimalno 25 bodova)
· Registrovano poljoprivredno gazdinstvo na teritoriji Glavnog grada, najmanje godinu prije objavljivanja javnog poziva – 8 bodova
· Prethodno iskustvo u držanju domaćih životinja (stočarstvo) – 8 bodova
· Vlasništvo ili zakup najmanje 1 ha ograđenog posjeda u jednoj cjelini na teritoriji Glavnog grada – 9 bodova
5.2. Infrastruktura i objekti (maksimalno 30 bodova)
· Obezbijeđena adekvatna putna infrastruktura, voda, električna energija i internet – 8 bodova
· Uslovni objekti za prihvat životinja (štale i/ili nadstrešnice sa odvojenim hranilištima i pojilištima) – 12 bodova
· Zaseban prilaz posjedu i prirodni ambijent – 4 boda
· Obezbijeđena stočna jama za slučaj uginuća životinja – 6 bodova
5.3. Operativni kapaciteti (maksimalno 25 bodova)
· Posjedovanje odgovarajućih vozila ili prikolica za transport životinja – 8 bodova
· Obezbijeđen veterinarski nadzor – 8 bodova
· Plan ishrane na posjedu/ karantinu – 9 bodova

5.4. Finansijska ponuda (maksimalno 20 bodova)
Podnosilac prijave dužan je da dostavi novčanu ponudu na godišnjem nivou, izraženu kroz mjesečni iznos za pružanje usluga.
Maksimalno prihvatljiv iznos ponude je 5.000,00 € mjesečno.
Bodovanje finansijske ponude vrši se na sljedeći način:
· do 3.500,00 € – 20 bodova
· od 3.501,00 € do 4.000,00 € – 15 bodova
· od 4.001,00 € do 4.500,00 € – 10 bodova
· od 4.501,00 € do 5.000,00 € – 5 bodova
· preko 5.000,00 € – 0 bodova (ponuda se smatra neprihvatljivom)
Napomene
· Prijave koje ne ispunjavaju osnovne uslove neće biti razmatrane.
· Komisija zadržava pravo da izvrši provjeru dostavljene dokumentacije i stanja na terenu.
· Najpovoljnija prijava biće izabrana na osnovu ukupnog broja osvojenih bodova.
6. Trajanje ugovora
Sa izabranim ponuđačem zaključuje se godišnji ugovor o pružanju usluga privremenog smještaja životinja – lutajućih goveda (karantin). 
7. Rok i način podnošenja prijava
Prijave se podnose u roku od 15 dana od dana objavljivanja javnog poziva.
Prijave se dostavljaju neposredno ili putem pošte na adresu Glavnog grada Podgorice, Služba za javne nabavke, u zatvorenoj koverti sa naznakom:
„Prijava na javni poziv – za odabir pravnog ili fizičkog lica za pružanje usluge, hvatanja lutajuće stoke, privremenog smještaja i u slučaju uginuća, ukopavanja u stočne jame – ne otvarati“
8. Postupak izbora
Postupak pregleda i ocjene prijava sprovešće komisija koju obrazuje nadležni organ Glavnog grada Podgorice. Odluka o izboru biće donijeta u skladu sa navedenim propisima i dostavljena svim učesnicima javnog poziva.
9. Dodatne informacije
Sve dodatne informacije mogu se dobiti putem telefona 020 625 393 ili na mail: poljoprivreda@podgorica.me , kontakt osoba Zorica Pavićević, rukovoditeljka Službe.
10. Napomena
Glavni grad Podgorica zadržava pravo da ne izvrši izbor ukoliko nijedna prijava ne ispunjava propisane uslove ili ne zadovoljava kriterijume.

